title: Capra pyrenaica hispanica
text: Capra pyrenaica hispanica ye una subespecie de craba salvachina iberica Capra pyrenaica propia d'as sierras de l'este y sud d'a Peninsula Iberica. Poblacions muito importants se troban en as serranías d'as provincias de Castellón, Teruel y sud de Tarragona como os Puertos de Bezeit, a on que bi ha una reserva feita pa estas crabas.
  
  Denominacions 
  De seguro que a los masclos d'a subespecie lis dirían en l'aragonés d'o Baixo Aragón "boques", "bucos" (parabras que encara designan a los masclos d'a crabas domesticas) u "bucardos". En 1489 diciban "craba salvachina" en esta especie en aragonés local, como amuestra un texto de Las Cuevas de Canyart:
  
  Distribución 
  Actualment a especie ye en recuperación y s'extendilla dende os enclaus on quedó restreita dica o sieglo XX. Estos enclaus corresponden a sierras y serranías con baixa densidat de población humana: Puertos de Bezeit, Mayestrato, (terolano y castellonés), a Serranía de Cuenca, a Muela de Cortes (Valencia castellana), Sierra d'Alcaraz, Sierra de Cazorla, Sierra de Segura, Sierra Madrona, Sierra Nevada, Sierra de Tejeda, Sierra d'Almijara, Serranía de Ronda y Sierra de Grazalema.
  
  Actualment as crabas salvachinas d'as Cuencas Meneras y Puertos de Bezeit son recolonizando a Val d'Ebro, a on por l'arte levantín sabemos que en a prehistoria yeran presents, y n'han vistas en o Baixo Martín y en a redolada de Val Madriz.
  
  Capra pyrenaica
  Mamiferos presents en Aragón